《鸡留坡第二盘》
清代·朱嘉徵

行行不觉远，石路缘溪长。车坂已九折，犹与前溪望。

荒哉凤鸟已，宝鸡鸣陈仓。光景动民人，霸业秦以昌。

缥缈空坡上，一绝若流光。我来眷芳节，山风吹杂香。

还复理蕙带，飘然约我裳。

作者简介：（1602—1684）明末清初浙江海宁人，字岷左，别号止溪圃人。明崇祯十六年举人，任推官。有《乐府诗集》、《道已堂诗集》、《止溪诗文集》、《川南纪已》等。